Bawang Ayung

**Bawang Ayung** nopo nga' bawang di bobos tanaru id pulau Bali id Indonesia. Bawang diti soninaru do  68.5&nbsp;km mantad banjaran konuluhan koibutan, katalib do watas Bangli, Badung, Gianyar om nogi kakadayan do Denpasar, sobolum sumoliwan id Selat Badung id Sanur. Otutunan kopio o bawang diti montok pimbangkaran waig topurak. 

## Hidrologi
Lembah perparitan montok bawang Ayung nopo nga' soginayo 109.30&nbsp;km2,miampai bawang tokoro nopo nga' korikot do 300.84&nbsp;km2 (lobi kuang 30,000 ha). Lumuyung o bawang diti 68.5&nbsp;km mantad do toud dau id somok do Kintamani, solinaid do disan kabaatan konuluhan i popisuai do koibutan om kabaatan Bali, om olimpupus id Kotogisan Padanggalak Sanur. Id sarayo, tolu bawang tagayo lumuyung kumaa Bawang Ayung, i otutunan sabaagi do Tukad Bangkud id sarayo Pelaga, Tukad Menggani id sarayo do Catur, om Tukad Siap id sarayo do Kintamani. Kopogiruurubaan do kotolu-tolu bawang diti nopo nga' id Payangan.

Kadar hakisan nogi nga' osiriba id karanahan id sarayo om id taatanga, gama do piras di lobi apatau om teknik ponondulian tana di osonong.
Kadar hakisan agak rendah di kawasan sawah di hulu dan di tengah, disebabkan oleh cerun yang lebih rata dan teknik pemuliharaan tanah yang baik.

## Geografi
Purata suhu id panagahan waig Bawang Ayung nopo nga' lobi kuang 18.4&nbsp;°C om 26.6&nbsp;°C sontoun, tumanud do kinakawason. Purata rasam sontoun id sarayo nopo nga' lobi akawas, lobi kuang 1963–3242&nbsp;mm. Id panansawa nopo, id kahabaan do purata 13.13%, rasam om tadau rumasam nopo nga' oingkurian. Id pintangaan, purata rasam nopo nga' lobi kuang 1998–3176&nbsp;mm miampai purata 105 -128 tadau rumasam. Id panansawa, poinsomok do kakadayan Denpasar, rasam nopo nga' osiriba, lobi kuang 1486&nbsp;mm miampai purata 69 tadau do rumasam.

Lembah perparitan nopo nga' haro duo kawo do topografi: konuluhan om apatau. Waig di notipong mantad 1973-1986 nopo nga lobi kuang 6.6-14.2 m³/saat miampai purata 8.69 m³/saat. Pompod sinanadan id Buangga popokito kakawason 544.4 tan/sangadau om osiriba nopo nga 2.8 tan/sangadau, miampai ginumu ponipangan (kaida SCS-USDA) soginumu 91,393.127 tan/sontoun.

## Pomogunaan tana
Kogunoon tapangkal nopo montok do lembangan koluyungon do bawang Ayung nopo nga' montok agrikultur. Kopokitanan di olumis, lobi-lobo no id sarayo do bawang, lobi po id Petang kumaa Carangsari, miampai okuri rahung do tongotulun. Ogumu garakan di manga'ga poposiliu do bawang diti sabaagi iso kinoyonon di osonong kopio montok mimbangkar.

## Mimbangkar om podtuongisan miampai am
Bawang Ayung nopo nga' noroitan sabaagi kinoyonon di osonong kopio montok mimbangkar sampaganakan tu' purata kuasa rumatu (daya 3) papasaga diya sumakai do bot id taatanga do talun. Garakan montok kogumuan wayaan do paganakan (soginumu 33 garakan) nopo nga' kalas II om kalas III. Suai ko' iri, wayaan do mimbangkar diti nopo nga' ukaban montok tulun kiumul do 5 gisom 65 toun.  Id disan do Bawang Ayung, Chicco Tatriele om sawo disido minomonsoi iso longkod, winonsoi mantad do poring, montok popoundorong do tinan om pomusarahan.

## Intangai nogi
* Spring (hydrology)
* List of drainage basins of Indonesia
* List of rivers of Bali
* List of rivers of Indonesia
* Water cycle

## Sukuon

## Noputan Labus

*Fivelements Retreat Bali Embraces Authentic Balinese Healing. At the bank of Ayung River. Wellness Tourism Association -October 17, 2022